
Παρασκευή, 21 Αυγούστου 2026
ΔΕΛΤΙΟ ΤΥΠΟΥ
Σύλληψη αλλοδαπού για κατοχή ναρκωτικών ουσιών στον Πειραιά


Τις απογευματινές ώρες της 20-08-2026, στελέχη του Γραφείου Ασφάλειας και της Περιφερειακής Ομάδας Δίωξης Ναρκωτικών (Π.Ο.ΔΙ.Ν.) του Κεντρικού Λιμεναρχείου Πειραιά, προέβησαν στη σύλληψη ενός 20χρονου αλλοδαπού (υπηκόου Αλβανίας), για παράβαση του νόμου «Περί εξαρτησιογόνων ουσιών».

Ειδικότερα, στο πλαίσιο ελέγχων για την πρόληψη και καταστολή έκνομων ενεργειών, διενεργήθηκε έλεγχος με τη συνδρομή σκύλου ανίχνευσης ναρκωτικών ουσιών Λ.Σ – ΕΛ. ΑΚΤ, εντός επιβατηγού-οχηματαγωγού (Ε/Γ-Ο/Γ) πλοίου στον κεντρικό λιμένα Πειραιά, κατά τον οποίο εντοπίστηκε ο 20χρονος να κατέχει εντός χειραποσκευής του ναρκωτικές ουσίες, μέσα σε έναν μεταλλικό τρίφτη με υπολείμματα φυτικής ακατέργαστης κάνναβης.
Στη συνέχεια, διενεργήθηκε σωματική έρευνα κατά την οποία βρέθηκαν στην κατοχή του: 
· μία (1) νάιλον συσκευασία και μία (1) συσκευασία αλουμινόχαρτου, περιέχουσες κοκαΐνη μικτού συνολικού μικτού βάρους είκοσι δύο γραμμαρίων και τριών δεκάτων γραμμαρίου (22,3 γρ.) 
· μία (1) χάρτινη συσκευασία σιγαρέτων, περιέχουσα κατεργασμένη κάνναβη συνολικού μικτού βάρους εκατό γραμμαρίων και τεσσάρων δεκάτων γραμμαρίου (100,4 γρ.),

· μία (1) νάιλον συσκευασία και μία (1) συσκευασία αλουμινόχαρτου, περιέχουσες φυτικά αποσπάσματα ακατέργαστης κάνναβης συνολικού μικτού βάρους τριάντα τριών (33 γρ.) γραμμαρίων και 
· μία (1) συσκευή κινητής τηλεφωνίας. 
Επιπλέον, σε περαιτέρω έλεγχο των στοιχείων του προέκυψε καταχώρηση δύο εθνικών διοικητικών μέτρων, τα οποία επιβάλλουν την υποχρέωσή του να παρουσιάζεται στην Αστυνομική Υπηρεσία του τόπου κατοικίας του. 
Από το Κεντρικό Λιμεναρχείο Πειραιά που διενεργεί την προανάκριση, κατασχέθηκαν οι ανευρεθείσες ποσότητες των ναρκωτικών ουσιών, οι οποίες πρόκειται να αποσταλούν στο Γενικό Χημείο του Κράτους, καθώς και η συσκευή κινητής τηλεφωνίας. 
Διαθέσιμο φωτογραφικό υλικό έχει αναρτηθεί στο www.hcg.gr.

